La Universitat clausura Micromón-Tiny Earth, un projecte de divulgació dirigit a alumnat de secundària sobre la resistència a antibiòtics

## La Universitat clausura Micromón-Tiny Earth, un projecte de divulgació dirigit a alumnat de secundària sobre la resistència a antibiòtics

Professorat de la Universitat de València, de la Universitat Jaume I i de l’Euro-Mediterranean University of Fes involucrat en el projecte Micromón-Tiny Earth@Universitat de València.

La Universitat de València (UV) ha acollit la clausura del projecte Micromón-Tiny Earth@Universitat de València, que integra 72 centres valencians i té l’objectiu d’acostar la cultura científica i la investigació biomèdica a nivells educatius preuniversitaris, a més de fomentar la vocació investigadora. Durant tres mesos, l’alumnat universitari i els seus mentors (professorat del Departament de Microbiologia i Ecologia) s’han desplaçat a setze instituts i col·legis valencians per a guiar la realització d’experiments amb els quals descobrir noves soques bacterianes productores d’antibiòtics.

En el projecte **Micromón-Tiny Earth@Universitat de València** participen, en cadascuna de les seues edicions, prop de 800 persones, incloent-hi alumnat i professorat universitari i preuniversitari. En la clausura, que ha tingut lloc aquest dilluns 19 a la sala Darwin del Campus de Burjassot, han participat per part de la UV J. Javier Navarro, director del Servei de Formació Permanent i Innovació Educativa; Inés Soler, representant de la Unitat d’Igualtat; Hortensia Rico, degana de la Facultat de Farmàcia i Ciencies de l’Alimentació; Ismael Mingarro, degà de la Facultat de Ciències Biològiques, i Belén Fouz i Sergi Maicas, coordinadors del projecte Micromón-Tiny Earth. També hi han assistit representants dels projectes agermanats: Micromón-UJI (Rosa de Llanos) i Micromón de Marroc (Ismail Moukadiri).

**Micromón-Tiny Earth@Universitat de València** és membre de dos consorcis internacionals (Small World Initiative i Tiny Earth), a més d’un hispanolusità (Micromón). El projecte està cofinançat pel Servei de Formació Permament i Innovació Educativa i per la Unitat d’Igualtat. Endemés, l’avalen la Societat Espanyola de Microbiologia i el Pla Nacional de Resistència a Antibiòtics (Ministeri de Sanitat, Serveis Socials i Igualtat).

Small World Initiative és un projecte científic d’àmbit internacional que va sorgir a la Universitat de Yale (EUA) en 2012 i que es coordina actualment des de la Universitat de Wisconsin. L’estratègia que segueix pretén fomentar la vocació per la investigació científica dels joves i tracta un problema apressant de salut, com és la necessitat de trobar nous antibiòtics eficaços contra les malalties infeccioses. L’Organització Mundial de la Salut (OMS) ha alertat sobre aquest problema i promou des de 2015 la setmana mundial de sensibilització sobre l’ús d’antibiòtics, que se celebra cada mes de novembre.

L’èxit al seu lloc d’origen va portar el projecte a expandir-se en els anys següents per nombrosos països, incloent-hi Espanya, on va començar a desenvolupar-se en 2017 per mitjà de la xarxa Micromundo@spain, constituïda per 30 universitats, i de la qual la Universitat de València és cofundadora.

El projecte **Micromón-Tiny Earth@Universitat de València** 2024/25 es va iniciar al novembre de 2024, amb 33 alumnes procedents de diferents graus i màsters adscrits a les facultats de Biologia i Farmàcia, els quals van rebre formació específica sobre el món dels superbacteris i les resistències bacterianes als antibiòtics. El professorat del Departament de Microbiologia i Ecologia, en cooperació amb el de Biologia Vegetal (Edafologia) i Informàtica, supervisa el projecte des del curs 2017/18, amb la implicació de més de 350 monitors al llarg d’aquests anys. En una fase posterior d’aquesta experiència d’aprenentatge-servei, duta a terme entre febrer i març, els alumnes van actuar com a guies en la realització d’experiments en 16 instituts de la Comunitat Valenciana.

En cadascun dels centres d’educació secundària, els grups formats per 2-4 estudiants universitaris o MITAS (*mcromón training assistant*) i un professor o MIPI *(micromón partner instructor*), porten a cap cinc sessions, en col·laboració amb el professorat del centre. En aquestes activitats els estudiants d’educació secundària aprenen nocions sobre el problema de la resistència bacteriana als antibiòtics i l’impacte socioeconòmic del fenomen, a més d’assimilar diverses metodologies experimentals.

**Peus de foto annexos**: Acte de clausura del projecte Micromón-Tiny Earth@Universitat de València.

Imatges: 

Arxivat en:
Recerca, innovació i transferència
, Facultat de Ciències Biològiques
, Facultat de Farmàcia
, Difusió i comunicació científica
, Grups de recerca
, Internacionalització recerca
, Investigació a la UV

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar